# Az Európai Unió C 106A/2018

| | ISSN 1977-0979 |
| --- | --- |
| Az Európai Unió
  Hivatalos Lapja | C 106A |
| | |
| Magyar nyelvű kiadás | Tájékoztatások és közlemények | 61. évfolyam2018. március 21. |

ISSN 1977-0979

Az Európai Unió

Hivatalos Lapja

C 106A

Magyar nyelvű kiadás

Tájékoztatások és közlemények

61. évfolyam2018. március 21.

---

| Közleményszám | Tartalom | Oldal |
| --- | --- | --- |
| | V   Hirdetmények |
| | KÖZIGAZGATÁSI ELJÁRÁSOK |
| | Európai Bizottság |
| 2018/C 106 A/01 | EUROSTAT — Pályázati felhívás főigazgató-helyettesi állás betöltésére (AD 15-ös besorolás) – Luxemburg - (a személyzeti szabályzat 29. cikkének (2) bekezdése alapján) - (COM(2018) 10378) | 1 |

Közleményszám

Tartalom

Oldal

V   Hirdetmények

KÖZIGAZGATÁSI ELJÁRÁSOK

Európai Bizottság

2018/C 106 A/01

EUROSTAT — Pályázati felhívás főigazgató-helyettesi állás betöltésére (AD 15-ös besorolás) – Luxemburg - (a személyzeti szabályzat 29. cikkének (2) bekezdése alapján) - (COM(2018) 10378)

1

---

| HU | |
| --- | --- |

HU

---

V Hirdetmények

KÖZIGAZGATÁSI ELJÁRÁSOK

Európai Bizottság

| 21.3.2018 | HU | Az Európai Unió Hivatalos Lapja | CA 106/1 |
| --- | --- | --- | --- |

21.3.2018

HU

Az Európai Unió Hivatalos Lapja

CA 106/1

---

EUROSTAT

Pályázati felhívás főigazgató-helyettesi állás betöltésére (AD 15-ös besorolás) – Luxemburg

(a személyzeti szabályzat 29. cikkének (2) bekezdése alapján)

(COM(2018) 10378)

(2018/C 106 A/01)

Magunkról

Az Eurostat az Európai Bizottság egyik főigazgatósága. Feladata, hogy magas színvonalú statisztikai információszolgáltatást biztosítson az Európai Unió számára, és az európai intézmények, a tagállamok, a pénzügyi piacok, az üzleti világ, a média és a lakosság szolgálatában álljon.

Az Eurostat az európai statisztikai rendszer (ESR) irányításának koordinációjáért és megerősítéséért felel. Célja, hogy valamennyi felhasználó számára egyszerű hozzáférést biztosítson a megbízható, naprakész, és uniós szinten összehasonlítható statisztikai adatokhoz. Az EUROSTAT felelős valamennyi, uniós statisztikára vonatkozó jogalkotási javaslatért is. Koordinálja továbbá a tagjelölt országok, illetve a szélesebb értelemben vett nemzetközi közösség statisztikai rendszereinek fejlesztését.

Az Eurostaton belül a főigazgató-helyettes áll a B, E, F és G igazgatóság, azaz körülbelül 550 fős személyzet élén (beleértve a nem állandó alkalmazottakat és a gyakornokokat is). A főigazgató-helyettes az Eurostat főigazgatójának tartozik jelentéstétellel, aki az Európai Unió fő statisztikusának tekintendő. Az Eurostat hivatalai Luxembourgban találhatók.

Ajánlatunk

A főigazgató-helyettes támogatja a főigazgatót az Eurostat átfogó stratégiai orientációjában és irányításában, és specifikus feladatkörökkel rendelkezik az alábbi igazgatóságok tekintetében: „Módszertan, átfogó statisztikai és IT-szolgálatok” (B Igazgatóság), „Regionális és ágazati statisztikák” (E Igazgatóság), „Társadalomstatisztika” (F Igazgatóság), „Globális vállalkozási statisztika” (G Igazgatóság), valamint a „Big Data” munkacsoport.

A főigazgató-helyettes az említett, közvetlenül neki beszámolással tartozó szolgálatok vezetését és felügyeletét látja el, továbbá részt vesz egyebek mellett az Eurostat stratégiájának és munkaprogramjainak meghatározásában és végrehajtásában; az európai statisztikák alakításában, előállításában és terjesztésében; valamint az EUrostat magas szintű értekezleteken vagy eseményeken történő képviseletében.

A főigazgató-helyettes a főigazgató iránymutatása szerint jár el, és távolléte esetén helyettesíti a főigazgatót.

Elvárásaink

A sikeres pályázó kiemelkedő képességű és dinamikus szakember, aki bizonyítottan rendelkezik a következő tulajdonságokkal:

| — | kiváló elemzőképesség, a legfontosabb kérdések kiemelésének készsége, a stratégiai célkitűzések kialakításának és létrehozásának, illetve az azok alapján hozott gyakorlati és reális intézkedési javaslatok kidolgozásának képessége, |
| --- | --- |

—

kiváló elemzőképesség, a legfontosabb kérdések kiemelésének készsége, a stratégiai célkitűzések kialakításának és létrehozásának, illetve az azok alapján hozott gyakorlati és reális intézkedési javaslatok kidolgozásának képessége,

| — | jelentős eredményeket ért el a vezetés, irányítás és kommunikáció terén, ideértve nagy csoportok irányítását és a pénzügyi források kezelését is, |
| --- | --- |

—

jelentős eredményeket ért el a vezetés, irányítás és kommunikáció terén, ideértve nagy csoportok irányítását és a pénzügyi források kezelését is,

| — | kiváló képesség a prioritások meghatározására és szem előtt tartására, a nyomon követés biztosítására, a fejlődés felmérésére és a végrehajtás figyelemmel kísérésére, |
| --- | --- |

—

kiváló képesség a prioritások meghatározására és szem előtt tartására, a nyomon követés biztosítására, a fejlődés felmérésére és a végrehajtás figyelemmel kísérésére,

| — | kiváló interperszonális, döntéshozatali és magas szintű tárgyalások folytatására irányuló készség, valamint kiemelt képesség arra, hogy hatásos és hatékony kommunikációt folytasson a Bizottságon belüli és kívüli érdekelt felekkel, valamint megbízható munkakapcsolatokat építsen ki az érdekelt felekkel, |
| --- | --- |

—

kiváló interperszonális, döntéshozatali és magas szintű tárgyalások folytatására irányuló készség, valamint kiemelt képesség arra, hogy hatásos és hatékony kommunikációt folytasson a Bizottságon belüli és kívüli érdekelt felekkel, valamint megbízható munkakapcsolatokat építsen ki az érdekelt felekkel,

| — | az Eurostat – és különösen a főigazgató-helyettes feladatkörébe tartozó szakpolitikák alapos ismerete. |
| --- | --- |

—

az Eurostat – és különösen a főigazgató-helyettes feladatkörébe tartozó szakpolitikák alapos ismerete.

A pályázóval szemben támasztott követelmények (pályázati feltételek)

A kiválasztási szakaszban az a pályázó vehet részt, aki a jelentkezési határidőig megfelel a következő formai követelményeknek:

Állampolgárság: Az Európai Unió valamelyik tagállamának állampolgára.

Felsőoktatásban szerzett oklevél vagy diploma: A pályázó

| i. | oklevéllel igazolt, legalább négyéves befejezett felsőoktatási tanulmányoknak megfelelő végzettséggel rendelkezik; vagy |
| --- | --- |

i.

oklevéllel igazolt, legalább négyéves befejezett felsőoktatási tanulmányoknak megfelelő végzettséggel rendelkezik; vagy

| ii. | oklevéllel igazolt, legalább hároméves befejezett felsőoktatási tanulmányoknak megfelelő végzettséggel és legalább egyéves megfelelő szakmai tapasztalattal rendelkezik (ez az egyéves szakmai tapasztalat az alább megkövetelt, a végzettség megszerzését követő szakmai tapasztalat éveinek számába nem számítható bele). |
| --- | --- |

ii.

oklevéllel igazolt, legalább hároméves befejezett felsőoktatási tanulmányoknak megfelelő végzettséggel és legalább egyéves megfelelő szakmai tapasztalattal rendelkezik (ez az egyéves szakmai tapasztalat az alább megkövetelt, a végzettség megszerzését követő szakmai tapasztalat éveinek számába nem számítható bele).

Szakmai tapasztalat: Legalább 15 éves, a fenti végzettség megszerzését követő, annak megfelelő szakmai tapasztalattal rendelkezik.

Vezetői tapasztalat: A pályázó az említett szakmai tapasztalatból legalább öt évet felső vezetői munkakörben (1), az itt meghirdetett munkakörhöz szorosan kapcsolódó területen szerzett.

Nyelvismeret: A pályázó az Európai Unió egyik hivatalos nyelvét (2) magas szinten, egy további hivatalos nyelvét pedig megfelelő szinten ismeri. A kiválasztási bizottság az interjú(k) során ellenőrzi, hogy a pályázók eleget tesznek-e a másik hivatalos uniós nyelv kielégítő szintű ismeretére vonatkozó követelménynek. E célból az interjú egy része esetlegesen ezen a másik nyelven zajlik.

Korhatár: A pályázó nem töltötte még be a rendes nyugdíjkorhatárt, amely az Európai Unió tisztviselői esetében azon hónap utolsó napja, amely során az érintett a 66. életévét betölti (lásd a személyzeti szabályzat 52. cikkének a) bekezdését) (3).

Függetlenség és érdekeltségi nyilatkozat

Hivatalba lépése előtt a pályázónak nyilatkozatban kell vállalnia, hogy feladatai ellátása során függetlenül, kizárólag a köz érdekében jár el, és nyilatkoznia kell a függetlenségét esetleg befolyásoló bármely érdekeltségéről.

Kinevezés és alkalmazási feltételek

Az Eurostat főigazgató-helyettesét az Európai Bizottság választja és nevezi ki saját kiválasztási és felvételi eljárásai szerint (lásd még a felső vezetők alkalmazási politikájára vonatkozó összefoglaló dokumentumot: Compilation Document on Senior Officials Policy (4)). A kiválasztási eljárás keretében a Bizottság kinevezési tanácsadó bizottsága által interjúra felkért pályázók először egy külső munkaerő-felvételi tanácsadó cég által szervezett értékelőközpontban (assessment centre) tartott kiválasztási eljáráson vesznek részt.

Gyakorlati okokból, valamint a pályázók és az intézmény érdekében a kiválasztási eljárás minél gyorsabb lezárása céljából a kiválasztási eljárás kizárólag angol és/vagy francia nyelven zajlik (5).

A javadalmazás és az alkalmazási feltételek tekintetében a személyzeti szabályzat érvényben lévő, az Európai Unió AD 15 besorolási fokozatú tisztviselőire vonatkozó rendelkezései az irányadók. Felhívjuk a pályázók figyelmét, hogy a személyzeti szabályzatban előírtak értelmében valamennyi újonnan felvett munkatárs kilenc hónapos próbaidő letöltésére köteles.

Az Eurostat főigazgató-helyettesének alkalmazási helye Luxembourg.

Esélyegyenlőség

Az Európai Bizottság különös hangsúlyt helyez az esélyegyenlőség elvének érvényesülésére (különös tekintettel a nemek megoszlására) azzal a céllal, hogy tovább nőjön a vezető beosztást beöltő nők aránya, ezért különösen örömmel fogadja a nők jelentkezését.

Jelentkezési eljárás

Pályázatának benyújtása előtt gondosan ellenőrizze, hogy valóban megfelel-e valamennyi jelentkezési feltételnek („A pályázóval szemben támasztott követelmények”), különös tekintettel a megkövetelt végzettséget igazoló okirat és szakmai tapasztalat jellegére, valamint a nyelvismeretre. Azt a pályázót, aki valamelyik pályázati feltételnek nem felel meg, a Bizottság a kiválasztási eljárásból automatikusan kizárja.

Amennyiben jelentkezni kíván, regisztráljon az alábbi internetes oldalon:

https://ec.europa.eu/dgs/human-resources/seniormanagementvacancies/

és kövesse az eljárás egyes szakaszaira vonatkozóan ott megadott utasításokat.

Mindenképpen rendelkeznie kell érvényes e-mail címmel. Ennek segítségével azonosítjuk regisztrációját, és ezen tartjuk Önnel a kapcsolatot a kiválasztási eljárás különböző szakaszai során. Ebből következően e-mail címének esetleges későbbi változásairól értesítenie kell majd az Európai Bizottságot.

Kérjük, hogy jelentkezéséhez önéletrajzát PDF formátumban töltse fel, továbbá motivációs levelét (legfeljebb 8 000 karakter terjedelemben) elektronikus úton töltse ki. Gyakorlati okokból, valamint a pályázók és az intézmény érdekében a kiválasztási eljárás minél gyorsabb lezárása céljából az életrajzot és a motivációs levelet kizárólag angol, francia vagy német nyelven lehet megírni.

Az internetes regisztráció befejeztével a pályázó elektronikus levélben kap visszaigazolást jelentkezésének regisztrálásáról. A levélben regisztrációs szám is szerepel, amely a továbbiakban a jelentkezéssel kapcsolatos hivatkozási számként szolgál. Amennyiben nem kap visszaigazoló e-mailt, ez azt jelenti, hogy jelentkezését nem regisztráltuk!

Felhívjuk figyelmét, hogy a pályázat folyamatának online nyomon követésére nincs lehetőség. A jelentkezését érintő ügyekben az Európai Bizottság közvetlenül fogja Önnel felvenni a kapcsolatot.

Amennyiben további információra van szüksége, illetve technikai problémával szembesül, kérjük, jelezze a következő e-mail-címen: HR-MANAGEMENT-ONLINE@ec.europa.eu

Határidő

A jelentkezés határideje: 2018. április 24., brüsszeli idő szerint déli 12 óra, ami után elektronikus regisztrációra már nincs lehetőség.

Az elektronikus regisztráció határidőn belüli elvégzéséért a pályázót terheli a felelősség. Nyomatékosan javasoljuk, hogy a jelentkezéssel ne várjon az utolsó napokig, mivel a hálózat esetleges túlterheltsége vagy az internetkapcsolat meghibásodása miatt előfordulhat, hogy az elektronikus regisztráció folyamata félbeszakad, és ekkor újra kell kezdenie az eljárást. A regisztrációra vonatkozó határidő lejárta után nem lesz lehetősége semmiféle adatot bevinni. Késedelmes jelentkezéseket nem fogadunk el.

Fontos tudnivalók a pályázók számára

Felhívjuk a pályázók figyelmét, hogy a kiválasztási bizottságok munkája bizalmas. A bizottságok tagjaival sem a pályázók, sem a nevükben eljáró más személyek nem léphetnek közvetlenül vagy közvetve kapcsolatba.

A személyes adatok védelme

A Bizottság gondoskodik arról, hogy a pályázók személyes adatait a személyes adatok közösségi intézmények és szervek által történő feldolgozása tekintetében az egyének védelméről, valamint az ilyen adatok szabad áramlásáról szóló, 2000. december 18-i 45/2001/EK európai parlamenti és tanácsi rendeletnek (6) megfelelően kezeljék.

---

(1)  Önéletrajzában a pályázó legalább a felső vezetői munkakörben töltött öt évre vonatkozóan közölje a következőket: 1. a betöltött vezetői beosztások megnevezése és az ezekhez tartozó munkakör; 2. a felügyelt személyzet létszáma; 3. az irányítása alá tartozó költségvetés nagysága; valamint 4. a hierarchiában alatta és felette lévő szintek száma, valamint a vele azonos beosztásban lévő munkatársak száma.

(2)  http://ec.europa.eu/education/official-languages-eu-0_hu

(3)  http://eur-lex.europa.eu/legal-content/HU/TXT/PDF/?uri=CELEX:01962R0031-20140701&from=HU

(4)  https://ec.europa.eu/info/sites/info/files/compilation-of-the-senior-official-policy-at-the-european-commission_en.pdf

(5)  A kiválasztási bizottság biztosítja, hogy az e két nyelvet anyanyelvként beszélők ne élvezhessenek indokolatlan előnyt.

(6)  HL L 8., 2001.1.12., 1. o.

---